
	1.
	Rīkojuma projekts
2. Madonas novada pašvaldībai nekustamo īpašumu bez atlīdzības nodot valstij, ja tas vairs netiek izmantots šā rīkojuma 1. punktā minēto funkciju īstenošanai.
	Priekšlikums
Lūdzam redakcionāli precizēt rīkojuma projekta 2.-4.punktu, jo rīkojuma projekts paredz vairāku nekustamo īpašumu nodošanu pašvaldību īpašumā, nevis viena, līdz ar to 2.-4.punktā jālieto daudzskaitlis.
Piedāvātā redakcija
-
	Jānis Šļahota (TM)

	2.
	Anotācija (ex-ante)
1.2. Mērķis
	Priekšlikums
Ņemot vērā to, ka nekustamais īpašums “V884” (kadastra nr. 70660010049) pēc pieejamās informācijas ir "valstij piekritīgs", lūdzam precizēt anotācijas 1.2. sadaļu "Mērķis", jo tajā norādīts tikai par valstij Satiksmes ministrijas personā piederošo nekustamo īpašumu nodošanu pašvaldībai īpašumā.
Piedāvātā redakcija
-
	Jānis Šļahota (TM)

	3.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Lūdzam precizēt anotāciju, norādot to, kāda ir atsavināšanai paredzētajiem nekustamajiem īpašumiem noteikto apgrūtinājumu ietekme uz rīkojuma izpildi. 
Piedāvātā redakcija
-
	Jānis Šļahota (TM)

	4.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Lūdzam precizēt anotāciju, norādot to, uz kāda tiesiska pamata nekustamais īpašums “V884” (kadastra Nr. 70660010049) ir valstij piekritīgs? Lūdzam arī pievienot dokumentus par Satiksmes ministrijai piekritīgā nekustamā īpašuma “V884” (kadastra Nr. 70660010049) sastāvā ietilpstošas zemes vienības ar kadastra apzīmējumu 70660010049 daļu.
Ja nekustamais īpašums ir valstij piekritīgs, tad ir secīgi jāieraksta uz valsts vārda SM personā un tikai pēc tam pašvaldībai, attiecīgi pilnvarojot pašvaldību to darīt, kā arī jāatsaucas uz Publiskas personas mantas atsavināšanas likuma 42. prim pantu, kas ir par valstij piekritīgā nekustamā īpašuma atsavināšanu, jo rīkojumā norādītais 42. pants ir par valstij piederošā nekustamā īpašuma atsavināšanu.
Piedāvātā redakcija
-
	Jānis Šļahota (TM)

	5.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Lūdzam precizēt anotāciju, norādot to, uz kāda tiesiska pamata attiecīgās inženierbūves atzīstamas par valsts īpašumu. Pēc pievienotajiem materiāliem neviena no rīkojuma projektā norādītajām inženierbūvēm nav ierakstīta zemesgrāmatā.
Piedāvātā redakcija
-
	Jānis Šļahota (TM)



